**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**Տ Ա Վ ՈՒ Շ Ի Մ Ա Ր Զ**

**Ա Ր Ձ Ա Ն Ա Գ Ր ՈՒ Թ Յ ՈՒ Ն ԹԻՎ 1**

**Մ Ա Ր Զ Ի Խ Ո Ր Հ Ր Դ Ի Ն Ի Ս Տ Ի**

**26․ 03․ 2025թ․**

**Ք.Իջևան**

**Օ Ր Ա Կ Ա Ր Գ**

**ՀՀ Տավուշի մարզի խորհրդի նիստի**

**26․03․2025թ․**

**1**․ **Օրակարգի հաստատում**

**2. ՀՀ Տավուշի մարզի համայնքներում իրականացվող սուբվենցիոն ծրագրերի ընթացքի մասին**

*Զեկուցող՝ Գուրգեն Հարությունյան – ՀՀ Տավուշի մարզպետի աշխատակազմի զարգացման ծրագրերի մշակման և իրականացման բաժնի պետ*

**3**․ **ՀՀ Տավուշի մարզի համայնքների տեղական բյուջեների սեփական եկամուտների կատարողականը 2025թ․ մարտի 20-ի դությամբ։**

*Զեկուցող` Ասքանազ Բաբլումյան- ՀՀ Տավուշի մարզպետի աշխատակազմի ֆինանսական վարչության պետ*

**4**․ **Լեռնային Ղարաբաղից բռնի տեղահանվածների բնակարանային ապահովման ծրագրում կատաված փոփոխությունների մասին**

*Զեկուցող՝ Աղաբեկ Գալստյան - ՀՀ Տավուշի մարզպետի աշխատակազմի տարածքային կառավարման և տեղական ինքնակառավարման հարցերի վարչության պետ*

**5․ 2024թ․ մայիսի 26-ին Դեբեդ և Աղստև գետերի հեղեղումների հետևանքների վերացման ուղղությամբ կատարված աշխատանքների մասին**

*Զեկուցող՝ Աղաբեկ Գալստյան - ՀՀ Տավուշի մարզպետի աշխատակազմի տարածքային կառավարման և տեղական ինքնակառավարման հարցերի վարչության պետ*

**6․ Այլ հարցեր**

Նիստը վարում էր ՀՀ Տավուշի մարզպետ Հայկ Ղալումյանը։

Ներկա էին ՀՀ Տավուշի մարզի խորհրդի բոլոր անդամները։

Մասնակցում էին ՀՀ Տավուշի մարզպետի աշխատակազմի գլխավոր քարտուղարը, ստորաբաժանումների ղեկավարները։

**1․Հաստատվեց ներկայացված օրակարգի նախագիծը։**

**2․ ՀՀ Տավուշի մարզի համայնքներում իրականացվող սուբվենցիոն ծրագրերի ընթացքի մասին**

*Զեկուցող՝ Գուրգեն Հարությունյան – ՀՀ Տավուշի մարզպետի աշխատակազմի զարգացման ծրագրերի մշակման և իրականացման բաժնի պետ*

2024թ. ՀՀ Տավուշի մարզի համայնքներից մարզպետի աշխատակազմ է ներկայացվել թվով **27** սուբվենցիոն հայտ, որոնք արժանացել են միջգերատեսչական հանձնաժողովի հավանությանը:

Նշված ծրագրերից թվով 22-ը, համայնքների կողմից կատարված որոշակի փոփոխություններից և լրամշակումներից հետո, ամբողջական փաթեթներով մոտ **6.75 մլրդ.դրամ** ընդհանուր արժեքով ներկայացվել են ՀՀ ՏԿԵՆ:

**21** ծրագիր հաստատվել է, դրանցից **4**-ը ավարտվել են, **14-ի** աշխատանքները գտնվում են իրականացման տարբեր փուլերում, **1** ծրագիր գտնվում է մրցութային փուլում, իսկ **2** ծրագրերի մասով դեռևս մրցույթ չի հայտարարվել:

2025թ-ի համար Տավուշի մարզի համայնքներից մարզպետի աշխատակազմ է ներկայացվել թվով **20** սուբվենցիոն նախնական հայտ մոտ **6.75 մլրդ.դրամ** ընդհանուր արժեքով, որոնք համապատասխան շտկումներից հետո ներկայացվել են ՀՀ ՏԿԵՆ: Նշված ծրագրերից ամբողջական փաթեթներ են ներկայացվել **15-**ի համար՝ **8.24** մլրդ.դրամ արժեքով, որոնք սահմանված կարգով ներկայացվել են ՀՀ ՏԿԵՆ:

Նշված ծրագրերից մեկը հաստատվել է, մեկ ծրագիր հաստատվել է պայմանով, իսկ երկու ծրագիր հանձնաժողովի կողմից կքննարկվԻ լրացուցիչ: Մյուս ծրագրերը գտնվում են ուսումնասիրման տարբեր փուլերում:

2025 թվական է տեղափոխվել նաև 2023թ. հաստատված **6** ենթածրագրիր, որից **2-ը** ավարտվել են, **3-ը** գտնվում են ավարտական փուլում, **1-ը** ընթացքի մեջ է:

Որոշվեց առաջարկել՝

* **սուբվենցիոն ծրագրերի մշտադիտարկումն այսուհետ իրականացնել համայնքապետարանների ներկայացուցիչների հետ համատեղ։**

**3**․**ՀՀ Տավուշի մարզի համայնքների տեղական բյուջեների սեփական եկամուտների կատարողականը 2025թ․ մարտի 20-ի դությամբ։**

**-------------------------------------------------------------------------------------------------------------------**   *Զեկուցող` Ասքանազ Բաբլումյան- ՀՀ Տավուշի մարզպետի աշխատակազմի ֆինանսական վարչության պետ*

Մարզի համայնքների 2025թ. տեղական բյուջեների տարեկան նախատեսված եկամուտների հանրագումարը կազմել է 8 մլրդ 663 մլն 217 հազ դրամ, որից սեփական եկամուտները՝ 2 մլրդ 210 մլն 735 հազ դրամ, որը կազմում է ընդհանուր գումարի 25.5 %-ը, ՀՀ պետական բյուջեից տրամադրվող պաշտոնական դրամաշնորհները կազմել են 6 մլրդ 452 մլն 482 հազ դրամ (74.5 %), այդ թվում դոտացիան՝ 6 մլրդ 14 մլն 915 հազ դրամ (69.4 %), սուբվենցիան՝ 413 մլն 617 հազ դրամ (4.8 %), այլ տրանսֆերտներ՝ 23 մլն 950 հազ դրամ (0.3%):

2025 թվականի մարտի 20-ի դրությամբ համայնքների եկամուտների փաստացի մուտքը կազմել է 1 մլրդ 795 մլն դրամ, կամ կատարվել է 93.0 %-ով 1-ին եռամսյակի նախատեսվածի նկատմամբ և 20.7 % տարեկան նախատեսվածի նկատմամբ: Սեփական եկամուտների կատարողականը կազմել է 69.2 % 1-ին եռամսյակի նախատեսվածի նկատմամբ և 16.2 % տարեկան նախատեսվածի նկատմամբ, հավաքագրվել է 359 մլն 105 հազ դրամ:

Համայնքների ղեկավարներին առաջարկվում է ուշադրության կենտրոնում պահել սեփական եկամուտների հավաքագրման գործընթացը և ապահովել իրենց կողմից սահմանված եռամսյակային համամասնություններով նախատեսված չափաքանակները:

2025թվականի տեղական բյուջեների սեփական եկամուտների ուսումնասիրությունը ցույց է տալիս, որ անշարժ գույքի հարկի և փոխադրամիջոցների գույքահարկի մասով տարեկան ցուցանիշները պակաս են նախատեսվել տեղեկատվական բազայում հաշվարկված հարկերից, այսպես, ՝

- անշարժ գույքի հարկի մասով Իջևան համայնքը նախատեսել է 166.4 մլն դրամ, բազայի հաշվարկը 183.7 մլն դրամ է, տարբերությունը կազմում է 17.3 մլն դրամ, փոխադրամիջոցների գույքահարկի մասով նախատեսել է 259.4 մլն դրամ, հաշվարկը կազմում է 283.2 մլն դրամ, տարբերությունը՝ 23.8 մլն դրամ,

- անշարժ գույքի հարկի մասով Դիլիջան համայնքը նախատեսել է 268.9 մլն դրամ, բազայի հաշվարկը 288.3 մլն դրամ է, տարբերությունը կազմում է 19.4 մլն դրամ, փոխադրամիջոցների գույքահարկի մասով նախատեսել է 161 մլն դրամ, հաշվարկը կազմում է 154.7 մլն դրամ, ավել է նախատեսել 6.3 մլն դրամ,

- անշարժ գույքի հարկի մասով Բերդ համայնքը նախատեսել է 57.0 մլն դրամ, բազայի հաշվարկը 91.2 մլն դրամ է, տարբերությունը կազմում է 34.2 մլն դրամ, փոխադրամիջոցների գույքահարկի մասով նախատեսել է 141.5 մլն դրամ, հաշվարկը կազմում է 159.7 մլն դրամ, տարբերությունը՝ 18.2 մլն դրամ,

- անշարժ գույքի հարկի մասով Նոյեմբերյան համայնքը նախատեսել է 82.7 մլն դրամ, բազայի հաշվարկը 108.3 մլն դրամ է, տարբերությունը կազմում է 25.6 մլն դրամ, փոխադրամիջոցների գույքահարկի մասով նախատեսել է 230.4 մլն դրամ, հաշվարկը կազմում է 270.3 մլն դրամ, տարբերությունը՝ 39.9 մլն դրամ:

Մարզի կտրվածքով տեղական բյուջեներով նախատեսված անշարժ գույքի հարկի և բազայի հաշվարկի տարբերությունը կազմում է 96.5 մլն դրամ, փոխադրամիջոցների գույքահարկի մասով՝ 75.7 մլն դրամ, ընդամենը 172.2 մլն դրամ:

Նմանատիպ պատկեր է նաև 2023թ տեղական բյուջեների համար, այստեղ տարբերությունը կազմել է 182 մլն դրամ:

2024թվականի համար տարբերությունը կազմել է 10 մլն դրամ /Դիլիջան համայնքը անշարժ գույքի հարկի մասով 50.0 մլն դրամ ավել է նախատեսել բազային հաշվարկից, որի շնորհիվ մարզի ամփոփի մեջ տարբերությունը փոքրացել է/:

Բազաներում հաշվարկված տվյալներից պակաս տվյալներ վերցնելը, ինչպես նաև տարեկան կտրվածքով թերհավաքագրումները հանգեցնում եմ տեղեկատվական համակարգում ապառքների առաջացմանը, որն էլ իր հերթին առաջացնում է տույժեր և տուգանքներ: Ավելորդ տույժեր և տուգանքներից խուսափելու համար համայնքների ղեկավարներին առաջարկվում է բացառել ընթացիկ տարում ապառքներ կուտակելը, միաժամանակ, առաջարկվում է ընթացիկ տարում նախատեսել նաև նախորդ տարիներից առաջացած ապառքների հավաքագրում:

ՀՀ Տավուշի մարզպետի աշխատակազմը պատրաստ է մարզի համայնքներին ցուցաբերել մեթոդական և խորհրդատվական օգնություն ինչպես տեղական բյուջեների նախագծերի կազմման, այնպես էլ եկամուտների հավաքագրման գործընթացներում:

**Որոշվեց առաջարկել՝**

**համայնքների ղեկավարներին, վերանայել համայնքային բյուջեները, կազմել այնպիսի բյուջե, որ նախորդ տարվա բյուջեի նկատմամբ առավելություն ունենա և հետևողական լինել սեփական եկամուտների հավաքագրումը 100 տոկոսով ապահովելու ուղղությամբ։**

**4**․ **Լեռնային Ղարաբաղից բռնի տեղահանվածների բնակարանային ապահովման ծրագրում կատաված փոփոխությունների մասին**

**-------------------------------------------------------------------------------------------------------------------**

*Զեկուցող՝ Աղաբեկ Գալստյան - ՀՀ Տավուշի մարզպետի աշխատակազմի տարածքային կառավարման և տեղական ինքնակառավարման հարցերի վարչության պետ*

ԼՂ-ից բռնի տեղահանվածների մասին, ինչպես գիտեք 2023թ. սեպտեմբերի 19-ից հետո Տավուշի մարզ ժամանակավոր բնակության նպատակով տեղափոխվել էին ավելի քան 4500 բռնի տեղահանվածներ: Ներքին միգրացիայի արդյունքում 25.03.2024թ.-ի դրությամբ մարզում բնակվում են 558 ընտանիք, 1924 անձ, որից 450 անչափահաս։ Տեղեկացնեմ, որ ՀՀ կառավարության 2024 թվականի մայիսի 16 թիվ 710-լ «Լեռնային Ղարաբաղից բռնի տեղահանված ընտանիքների բնակարանային ապահովման պետական աջակցության ծրագիրը և Հայաստանի Հանրապետության առանձին բնակավայրերի ցանկերը հաստատելու մասին» որոշմամբ հաստատվել էր նրանց բնակապահովման ծրագիրը, որը փոփոխության ենթարկվեց և 3մլն փոխհատուցումները դարձան 4 մլն: Այս պահին 244 անձ աշխատում են, որից 38 զինվորական, 19 զբաղվում են մանկավարժությամբ, 2 բուժաշխատող, մնացածը սպասարկման ոլորտում:

**5․ 2024թ․ մայիսի 26-ին Դեբեդ և Աղստև գետերի հեղեղումների հետևանքների վերացման ուղղությամբ կատարված աշխատանքների մասին**

**-------------------------------------------------------------------------------------------------------------------**

*Զեկուցող՝ Աղաբեկ Գալստյան - ՀՀ Տավուշի մարզպետի աշխատակազմի տարածքային կառավարման և տեղական ինքնակառավարման հարցերի վարչության պետ*

2024թ․ մայիսի 25-26 տեղի ունեցած աղետից վնասվել է 3 կամուրջ։ Խաշթառակ ում կառուցվել է ժամանակավոր կամուրջ, նորի կառուցման նպատակով նախագծող կազմակերպությունների հետ ընթանում են բանակցություններ։ Այրումի հետիոտնային կամրջի փոխարեն նորոգվել է այլընտրանքային կամուրջը, նորի համար 3 անգամ հայտարարվել է մրցույթ, սակայն չեղարկվել է: Այրումի տրանսպորտային կամուրջը գտնվում է վթարային վիճակում, ժամանակավոր մետաղական կամուրջը տեղափոխվել է Հունաստանից, առաջիկայում ձեռք կբերվի նախագծային փաթեթը։

Մարզում վնասվել է 19 անհատական բնակելի տուն, որից 1-ը Հաղարծնում քանդվել է։ Տրվել է բնակարանի գնման վկայագիր, որոնց փոխհատուցման գումարը կազմում է 75,7 մլն․ դրամ։ Բագրատաշենում՝ 4, Այրումում՝ 2 սեփականատեր ավարտել են աշխատանքները, 3-ն ունեն ժառանգության խնդիրներ, իսկ 3-ը՝ ինքնակամ են:

Տուժել է 32 տրանսպորտային միջոց: 29-ին Տրվել է ֆինանսական աջակցություն 32,9 մլն․ դրամ գումարի չափով։

Գյուղատնտեսության ոլորտում տուժել են․ Նոյեմբերյան համայնքում՝ 292 շահառու, Դիլիջան համայնքում՝ 15 շահառու։ Վնասը կազմում է շուրջ 49.0 մլն. դրամ, ծառերի վնասի հետ կապված առաջիկա օրերին կսկսվեն ուսումնասիրությունները:

Տուժած տնտեսվարողների թիվը 30 –ն է, որից 7-ը հայտ չեն ներկայացրել:

Վնասվել են ոչ բնակելի շինություններ․ Դիլիջան համայնքում՝ 9 տնտեսություն, Նոյեմբերյանում՝ 125։ Ընդհանուր տրվել է 18,850 հազ․ դրամ գումար ֆինանսական աջակցություն։

Աղստև գետի խնդրահարույց հատվածների մաքրման և հակահեղեղային միջոցառումների իրականացման նպատակով հատկացվել է 70,0 մլն դրամ գումար։

**6․Այլ հարցեր**

***Տեղեկատվություն մարզի մանկապարտեզների համարջ ձեռքբերված գույքի մասին***

**-------------------------------------------------------------------------------------------------------------------**

**2024 թ. մարզի 9-ը մանկապարտեզների՝ /Իջևանի թիվ 5, Ծաղկավան, Խաշթառակ, Գանձաքար, Հաղթանակ, Այգեձոր, Արծվաբերդ, Այրում, Դեբեդավան և համար ձեռք է բերվել շուրջ 75.0 մլն դրամի գույք, իսկ 2025թ-ի համար ներկայացվել է Բերդի 14, Նոյեմբերյանի թիվ 2, Ոսկեպար, Կողբի թիվ 1, Բագրատաշենի և Դիլիջանի թիվ 5 մանկապարտեզների ամբողջությամբ նոր գույքի ցանկը, որը կգնվի ԿԳՄՍ-ի կողմից:**

**Ընդունվեց ի գիտություն։**

**ՄԱՐԶՊԵՏ ՀԱՅԿ ՂԱԼՈՒՄՅԱՆ**

